شەفەق نیوز/ وەڕێەوبەرایەتی هاتووچو لە پارێزگای هەولێر پایتەخت هەرێم کوردستان، ئمڕوو یەکشەممە،  راگەیان بەسیان رییگ سەرەکی لەوەر خەسی وەفروارانەگە،
و هەمیش تەمەی دانیشتگەیل کرد تا ئەوەنە شەپۆل سەردەگە لە هەرێم تەواو بوود، گەشت نەکەن.
موقەدەم فازڵ حاجی قسەکەر هاتوچوو لە بەیاننامەیگ ئمڕوو وت: ئاگادار گشت رانندە و هاووڵاتییەل کەیمن ک لەوەر خەسی وەفروارینەگە و کەمی ئاست نووڕین تا چەن مەتریگ، ئەوەسا ری  "دربنەد گومسپان" وەرەو کۊیەی "سەفين" بڕیەێد.
وتیش: ری هەولێر- شەقڵاوە حەیران بوودە رییگ جیگر، چۊنکە لەی وەختە ئەو رییە خاسە.
حاجی داوا لە دانیشتگەیل کرد جۊلەیان کەمەو بکەن، و گەشت نەکەن مەگەر ئەرا کار گرنگیگ.
حاجی وەگەرد بەیاننامەگەی پارچە ڤیدیۆیگ بڵاو کرد، نشان خەسی ئەو وەفرە دەێد ک لەبان ئەو ریە واریە ک وەڕیەوبەرایەتی هاتوچوو بڕیەسەی.
ڤیدیۆی 1
